b'\n_START_ARTICLE_\nMarie Reiche\n_START_SECTION_\nZgodnje \xc5\xbeivljenje in izobra\xc5\xbeevanje\n_START_PARAGRAPH_\nRodila se je v Dresdnu. Na Tehni\xc5\xa1ki univerzi v Dresdnu je \xc5\xa1tudirala matematiko, astronomijo, geografijo in tuje jezike._NEWLINE_Leta 1932 je za\xc4\x8dela delati kot varu\xc5\xa1ka in u\xc4\x8diteljica otrok nem\xc5\xa1kega konzula v Cuzcu v Peruju. Leta 1934 je izgubila enega od svojih prstov zaradi gangrene._NEWLINE_Istega leta je postala u\xc4\x8diteljica v Limi in v Nacionalnem muzeju prevajala znanstvene \xc4\x8dlanke, saj je govorila pet jezikov ter delala kot restavratorka tkanin ostalih na mumijah.  Ko je izbruhnila druga svetovna vojna, so jo kot nem\xc5\xa1ko dr\xc5\xbeavljanko v Peruju priprli.\n_START_SECTION_\nKariera arheologinje\n_START_PARAGRAPH_\nLeta 1940 je postala asistent pri ameri\xc4\x8danu Paulu Kosoku, zgodovinarju na Long Island University v Brooklynu, New York, ZDA. V letih 1939-1941 in 1948-1949 je kot prvi zahodnjak evropskega porekla resno raziskovala Nazca \xc4\x8drte. Najprej je s terenskim delom preu\xc4\x8devala stare namakalne sisteme._NEWLINE_V juniju 1941 je opazila, da se nekatere \xc4\x8drte zdru\xc5\xbeujejo v \xc4\x8dasu zimskega solsticija na ju\xc5\xbeni polobli, nakar so za\xc4\x8deli podrobneje prou\xc4\x8devati \xc4\x8drte v povezavi z astronomskimi dogodki. Kasneje je Reichejeva na\xc5\xa1la \xc4\x8drte, ki so se zdru\xc5\xbeile v \xc4\x8dasu poletnega solsticija. Okoli 1946 je Reichejeva za\xc4\x8dela prou\xc4\x8devati \xc5\xa1e druge \xc4\x8drte in ugotovila 18 razli\xc4\x8dnih vrst \xc5\xbeivali in ptic. Leta 1948 je zapustila Kosoka in samostojno nadaljevala delo. Njen pristop je bil matemati\xc4\x8den in analiti\xc4\x8den. Zagovarjala je teorijo, da so graditelji \xc4\x8drte uporabili kot koledar in kot opazovalnico astronomskih pojavov._NEWLINE_Pri delu so ji pomagali s perujskimi voja\xc5\xa1kimi letali in aerofoto snemanjem. Reichejeva je objavila svojo teorijo v knjigi Skrivnost pu\xc5\xa1\xc4\x8dave (The Mystery on the Desert), ki je bila objavljena v nem\xc5\xa1\xc4\x8dini, angle\xc5\xa1\xc4\x8dini in \xc5\xa1pan\xc5\xa1\xc4\x8dini (1949, ponatis 1968) in je imela me\xc5\xa1an odziv pri strokovnjakih. S\xc4\x8dasoma so se strokovnjaki le opredelili, da linije niso bile namenjene le v astronomske namene, ampak da so jih uporabljali tudi kot del \xc4\x8da\xc5\xa1\xc4\x8denja in pri verskih obredih povezanih s klicanjem vode. _NEWLINE_Dobi\xc4\x8dek od knjige je uporabila za kampanjo za ohranitev pu\xc5\xa1\xc4\x8dave Nazca in najemala varnostnike za za\xc5\xa1\xc4\x8dito ozemlja ter se borila z vlado, ko je gradila Panameri\xc5\xa1ko cesto preko arheolo\xc5\xa1kega obmo\xc4\x8dja. Reichejeva je porabila veliko denarja za lobiranje in izobra\xc5\xbeevanje uradnikov in javnosti o \xc4\x8drtah. Podprla je tudi gradnjo stolpa v bli\xc5\xbeini ceste, s katerega obiskovalci lahko opazujejo \xc4\x8drte._NEWLINE_Leta 1994 je bilo v Dresdnu ustanovljeno dru\xc5\xa1tvo\xc2\xa0\xc2\xbbDr. Maria Reiche \xe2\x80\x93 Linien und Figuren der Nazca Kultur in Peru\xc2\xab, nato pa se je na Univerzi za uporabne znanosti v Dresdnu za\xc4\x8del projekt, naslovljen\xc2\xa0\xc2\xbbNazca\xc2\xab, posve\xc4\x8den delu Marie Reiche z namenom, da bi se ohranila njena zapu\xc5\xa1\xc4\x8dina._NEWLINE_V zadnjih letih se ji je zdravje poslab\xc5\xa1alo. Uporabljale je invalidski vozi\xc4\x8dek, trpela zaradi ko\xc5\xbenih bolezni in izgubila vid. V svojih zadnjih letih je trpela za Parkinsonovo boleznijo. Maria Reiche je umrla zaradi raka na jaj\xc4\x8dnikih 8. junija 1998 v bolni\xc5\xa1nici za vojno letalstvo v Limi. Pokopana je bila v bli\xc5\xbeini Nazce z uradnimi \xc4\x8dastmi.'